Exqrch/javanese-Komodo-pixelgpt huggingface dataset:
Ingkang rama ugi satunggaling agronom lan naté njabat minangka mantri Pertanian nalika masa pamarèntahanipun Jenderal Paul Magloire, ingkang nggantosaken Duvalier
Piyambakipun dipunasingaken saking Haiti amargi latar belakang pulitikipun ingkang nggayutaken piyambakipun kaliyan kaum oposan, lajeng nyambut damel wonten ing sawijining PBB wonten ing Afrika
Sasampuning dumunung sadanguning 5 taun wonten ing Brooklyn (New York, Amérikah Sarékat) minangka satunggaling pelayan restoran, piyambakipun wangsul dhateng Haiti lan pikantuk posisi wonten ing Institut Nasional kanggé Sumber-sumber Mineral
Préval njabat minangka mahamantri Haiti saking tanggal 13 Fèbruari dumugi tanggal 11 Oktober 1991, nanging dipungantosaken lan dumunung wonten ing pembuangan sasampuning kadadosan kudeta militèr nalika tanggal 30 September 1991
Préval inggih punika sekuthu Jean-Bertrand Aristide lan pamimpin parté Kulawarga Lavalas
Minangka présidhèn, Préval nglembagakaken sajumlah pembaruan ékonomi, mliginipun wonten ing privatisasi manéka parusahan nagara
Sapérangan tiyang ngendika bilih privatisasi punika dipunsebabaken amargi Préval tundhuk sanget kaliyan tekanan saking njawi, mliginipun saking dana moneter keuangan donya (IMF)
Wonten ing pungkasaning masa jabatanipun, tingkat pengangguran (éwadéné taksih lumayan inggil) sampun samsaya kirang wonten ing tingkat paling andhap wiwit mandhapipun Duvalier
Kecenderungan mandhapipun angka pengangguran punika kalajengaken wonten ing masa kalungguhan Aristide ingkang nggantosaken piyambakipun dumugi kudeta 2004
Préval pikantuk kathah panyengkuyung saking rakyat Haiti ingkang paling miskin
Piyambakipun mligi dipundhukung déning masarakat saking pemukiman wonten ing Port-au-Prince
Sadanguning kampanye, piyambakipun ngusahakaken jaga jarak kaliyan sadaya bekas rekanipun wonten ing Parté Lavalas lan nyalonaken dhiri minangka kandidat kanggé La Esperanza
Préval dhukung rawuhipun wadyabala PBB wonten ing Haiti lan ngendika bilih wadyabala punika "kedah dumunung sadanguning taksih dipunbetahaken," béda kaliyan Aristide lan kathah anggota Parté Lavalas ingkang nentang rawuhipun wadyabala-wadyabala PBB lan nuduh wadyabala nindakaken kampanye panindasa lan kekerasan saking panyuwunan Amérikah Sarékat, Perancis, lan Kanada
Bintang Kartika Eka Paksi Bintang Kartika Eka Paksi (basa Sansekerta: peksi (manuk) gagah tanpa tandhing; "kartika" ateges bintang utawa bintang; "eka" ateges satunggal; "paksi" ateges sewiwi, manuk) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonesia Angkatan Darat Republik Indonesia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar
lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugekaken tugasipun ingkang baku
Bintang Kartika Eka Paksi inggih punika minangka bintang TNI Angkatan Darat ingkang kapérang saking tigang kelas, inggih punika: Wujudipun Bintang
Bintang Kartika Eka Paksi dipundamel saking logam, ingkang awujud satunggaling bintang kanthi gadhah sudut cacahipun 17 kanthi garis tengahipun 55 mm kanggé Bintang Kartika Eka Paksi Utama lan kanthi garis tengah 45 mm kanggé Bintang Katika Eka Paksi Pratama lan Bintang Kartika Eka Paksi Nararya
Ing sak ngajengipun rai bintang mau dipungambaraken satunggaling bintang kanthi gadhah sudut 7 lan wonten gambar lambang Angkatan Darat Kartika Eka Paksi; rerangkening kapuk ingkang cacahipun 8 iji lan sak lèr pari ingkang cacahipun 45 iji kanthi gadhah amba 6 mm ingkang ngiteri bintang kanthi sudut 7 mau ingkang dipunrangké saking ngandhap dhateng manginggil
Déne pangkalipun tangkenipun kapuk lan pari sami nggathuk dados satunggal ing sisih ngandhap, lan pucukipun tangkénipun kepanggih ing pucukipun bintang sisih nginggil
Bintang Kartika Eka Paksi mau dipungantung wonten ing gathukan inggih punika wonten ing gambar 5 iji kembang mlathi ingkang gadhah ron cacahipun 10, minangka ingkang saged ngaitaken bintang wonten ing pita kalung lan pita gantung
Bintang Kartika Eka Paksi Utama wernanipun emas sadaya kejawi bintang kanthi sudhut 7 wernanipun pérak lan dipunsukani satunggaling patra ingkang wujud lan wernanipun sami, kanthi ukuranipun ingkang langkung ageng inggih kanthi garis tengah 75 mm
Bintang Kartika Eka Paksi Pratama, bintang kanthi sudhut pitula saha gambar lambang Kartika Eka Paksi wernanipun emas déné rerangkening kapuk lan padi saha bintang sudhut 7 mau wernanipun pérak
Bintang Kartika Eka Paksi Nararya, wernanipun pérak sadaya kejawi lambang Kartika Eka Paksi wernanipun emas
Ing sisih wingkingipun bintang dipungambaraken seratan Republik Indonesia
Pita harian saking bintang kartika Eka Paksi wernanipun sami kaliyan pita mau ing nginggil kanthi ukuran dawanipun 35 mm lan ambanipun 10 mm.
Beyond Beyond inggih punika salah satunggaling grup musik asal Hong Kong kanthi aliran musik rock, dipundirikaken nalika taun 1983
Umumipun grup punika mbketakaken lagu kanthi basa kanton
Anggota awal saking grup punika inggih Wong Ka Kui (vokalis), Yip Sai Wing (vokalis, drum), Lee Wing Chiu (bass), lan William Tang (Gitar)
Rayi saking Wong Ka Keung (vokalis, bass) kagabung nalika taun 1984, lajeng Paul Wong Koon Chung (vokalis, gitar) kagabung nalika taun 1985
Sapèrangan anggota ingkang namung kagabung kanthi wekdal ingkang cekak inggih punika Owen Kwan, Chan Se On, lan Lau Chi Yuen
Lau Chi Yuen nilaraken band nalika taun 1988 saperlu nglajengaken studi dhateng Amérikah Sarékat
Band inti saking grup punika inggih Wong Ka Kui, Yip Sai Wing, Wong ka Keung, lan Wong Koon Chung
Nalika taun 1993, Wong Ka Kui ngalami kacilakan ingkang damel cidera wonten ing pérangan mustakanipun sasampuning dhawah saking pentas ingkang risak wonten ing salah satunggaling acara wonten ing Jepang, Wong Ka Kui lajeng ngalami koma lan séda 1 minggu candhakipun, piyambakipun nembé umur 31 taun nalika tilar donya
Grup Beyond lajeng wiwit mandhap popularitasipun lan ngawontenaken konser ingkang pungkasanipun nalika tanggal 1 Fèbruari 2005 wonten ing Singapura, sasampuning punika, band punika lajenng dipunbubaraken lan sami nindakaken solo karier.
Yuen Biao Yuen Biao (#ALIH) inggih punika salah satunggaling aktor saking Hong Kong
Piyambakipun gadhah kawegigan ingkang mirunggan wonten ing seni bela diri kungfu lan sampun nyambut damel kirang langkung wonten ing 80 filem minangka aktor, stuntman lan koréografi aksi laga
Sesarengan kaliyan sadhèrèkipun lulusan saking Sekolah Opera Peking, Sammo Hung lan Jackie Chan, piyambakipun minangka salah satunggal saking anggota Seven Little Fortunes
Taun - taun wiwitan
Miyos minangka 夏令正 Xià Lìng-Zhèng (Hsia Ling-Jun) wonten ing nagara Hong Kong, Yuen minangka anak kaping 5 saking 6 sadhèrèk
Piyambakipun ngangsu kawruh wonten ing "China Drama Academy" antawising umur 5 dumugi enem welas (16) taun, lan sasampunipun punika, piyambakipun ngrembakaken karieripun wonten ing donya perfileman Hong Kong
Wonten ing wiwitan taun 1970an, Yuen wiwit nyambut damel minangka salah satunggaling stuntman lan peran pambiyantu
Sasampuning mainaken peran wonten ing filem kanthi judhul "Fist of Fury", "Way of the Dragon", Yuen dados satunggaling stunt kanggé Bruce Lee wonten ing filem "Enter the Dragon", taun 1973
Piyambakipun ugi minangka salah satunggaling "tiruan" saking Bruce Lee wonten ing filem "Game of Death" (1978), nindakaken manéka macem obahan akrobatik lan stunt ing pundi Bruce Lee "body double" (Taekwondo expert, Tai Chung Kim) boten saged nindakaken
Yuen tetep nyambut damel minangka satunggaling stuntman, lan ugi minangka satunggaling aktor wonten ing donya indhustri perfileman Hong Kong
Wonten ing wiwitan peranipun, piyambakipun migunakaken nama panggung "Bill Yuen" kanggé filem-filem Hong Kong ingkang dipunédaraken kanggé kalangan internasional
Sesarengan kaliyan kasuksesanipun ingkang ndhèrèkaken Jackie Chan kaliyan Golden Harvest, ingkang gadhah nama sami, saéngga wonten ing "credit title" namanipun dipunserat minangka "Jimmy Yuen"
Pungkasan 1970an lan 1980an
Pungkasan taun 1970an lan awal-awal taun 1980an, berkat gayutan saénipun kaliyan kanca-kancanipun lan kanca satunggal kelasipun, Sammo Hung lan Jackie Chan, piyambakipun wiwit nyambut damel kanthi rutin minangka aktor
Sasampuning main minangka pemeran pambiyantu wonten ing filem "The Dragon, the Odds" (1977) lan peranipun minangka peran utama wonten ing "Knockabout" (1978), piyambakipun wiwit misuwur lumantar sapéranngan filem sukses ing wiwitan taun 1980an, salah satunggalipun ingkang asring dipunsebut inggih punika "The Prodigal Son" (dipunsutradarai déning Sammo Hung) lan "Dreadnaught" (dipunsutradarai déning Yuen Woo-ping)
Lajeng piyambakipun ugi main sesarengan kaliyan "sadhèrèkipun" saking Sekolah Opera Peking, Chan lan Hung, wonten ing filem "Project A", "Wheels on Meals" lan "Dragons Forever"
Kajawi punika piyambakipun ugi medal wonten ing sapérangan peran alit wonten ing sapérangan filem kados ta Hung trilogi "Lucky Stars".
Bintang Jalasena Bintang Jalasena (basa Sansekerta: "jala" ateges toya, laut; "sena" ateges panguaos) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonésia Angkatan Laut Républik Indonésia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku
Bintang Jalasena inggih punika minangka bintang TNI Angkatan Laut ingkang kapérang saking tigang kelas, inggih punika: Wujudipun Bintang
Bintang Jalaséna dipundamel saking logam, ingkang wujudipun kados ingkang sampun dipunlukis ing gambar inggih punika satunggaling bintang kanthi sudhut 8 kanthi garis tengah 45 mm
Ing sisih ngajengipun bintang mau wonten satunggaling perisai angkatan lalut, rerangkening titik-titik rante ingkang ngubungaken aksara JALESVEVA JAYAMAHE ingkang ambanipun 2 mm ingkang ngubengi lambang angkatan laut
Bintang Jalasena mau dipungantungaken wonten ing satunggaling pengait inggih punika lukisan 5 iji kembang mlathi ingkang ronipun cacahipun 10 minangka pangiketing bintang wonten ing pita kalung lan pita gantung
Bintang Jalasena Utama wernanipun emas lan dipunsukani satunggaling Patra ingkang wujud lan wernanipun sami, kanthi ukuran ingkang langkung ageng inggih punika kanthi garis tengah 55 mm
Bintang Jalasena Pratama wernanipun pérak , déné perisai lambangipun angkatan laut wernanipun emas
Bintang Jalasena Nararya sedayanipun warna pérak
Lan ing sisih wingkingipun bintang dipungambaraken seratan Republik Indonesia
Pita kalung saking Bintang Jalasena Utama gadhah corak kados ingkang sampun dipungambaraken wonten ing gambar, kanthi amba 35 mm lan wernanipun biru laut, gadhah lajur 6 warninipun abrit lan 5 lajur wernanipun pethak, saben lajur punika ukuranipun 2 mm lan kalih lajur ing siring tengen lan kering wernanipun biru laut saben akung ukuranipun 6,5 mm
Pita gantung saking Bintang Jalasena Pratama gadhah corak kados ingkang sampun dipungambaraken wonten ing gambar, kanthi amba 35 mm dawanipun 55 mm kanthi warni dhasaripun biru laut ingkang gadhha 11 lajur ingkang kapérang saking 2 lajur mapan wonten ing sisih pinggir saben lajur kanthi ukuran 6,25 mm, wernanipun biru laut, 5 lajur wernanipun abrit lan 4 lajur malih wernanipun pethak ingkang saben lajur ukuranipun
wernanipun pethak ingkang saben lajur ukuranipun 2,5 mm
Pita gantung saking Bintang Jalasena Nararya gadhah corak kados ingkang sampun dipungambaraken wonten ing gambar, kanthi amba 35 mm gadhah lajur 9 ingkang kapérang saking 2 lajur wernanipun biru laut ingkang mapan wonten ing kekalih pinggiripun kanthi saben lajur punika ukuranipun 7 mm lan ing tengah-tengahipun wonten 4 lajur warninipun abrit lan 3 lajur malih wernanipun pethak, saben lajur ukuranipun 3 mm
Pita harian saking bintang Jalasena wernanipun sami kaliyan pita mau ing nginggil kanthi ukuran dawanipun 35 mm lan ambanipun 10 mm.
Délusi Délusi ya iku keyakinan sing ora ana nanging amarga keyakinan iku kuwat dadi malah kawalikan
Ing ngèlmu patologi, délusi iku mumbul amarga adidasar saka informasi céklik utawa ora lengkap, omongan wong liya, dogma, ilusi, lan éfék saka persèpsi liyané
Dèlusi bisa terjadi ing kontèks lelara mèntal néurolgis, kajaba dèlusionis ora kalebu lelara tartamtu lan wis tinemu akèh ing kontèks patologis gedhi (bisa fisik lan mèntal)
Nanging, dèlusionis musthi didiagnostik amarga bisa waè kena gangguan psikologis tartamtu, kaya gangguan Psikotik kalebu Schizophrenia, Paraphrenia, Gangguan ing maniak bipolar, lan Psychotic Depression
Kajaba konsèp wong gendheng iku ora spèsifik, nanging wis ana saka awit sèwunan taun luwih
Psikiater lan Filsuf Karl Jaspers ing taun 1913, ning buku Psikopatologi umum, Karl Jaspers sing kapisan nganakaké telung kritéria utama kanggé keyakinan sing dianggep dèlusional, kritéria iku ya iku: Selain iku, nalika keyakinan palsu dadi pangganggu aji utawa kenyataan, iku musthi khayalan sing ora ngutek lan ora bisa dipitaya utawa dibuktikake leres napa ora
(contho: ana wong sing bisa lumaku nganti bulan lan bisa mbalik mane, wong iku mesthi dijenengi delusi) Tipe
Delusi bisa diklumpukake dadi 4 kelompok béda: Tema
Selain kategori, Delusi sok ngetokaké sesuatu sing konsisten kaya tema
Kajaba delusi bisa dhuweni tema napa kémawon, utawa tema-tema sing luwih umum
Ana akèh tema khayalan sing lumrah, ya iku:
Jangan Marah (lagu) Jangan Marah ya iku album saka grup "vokal" Trio Kwek Kwek kang ing 1995
Ing album mau ana lagu kanthi irah-irahan :
inggih punika suatu lembaga pemeringkat kredit internasional credit rating agency ingkang gadhah kalih kantor pusat inggih punika ing New York lan ing London, ingkang dados salah satunggaling saking 3 organisasi pemeringkat statistik nasional ("Nationally Recognized Statistical Rating Organizations ") (NRSROs) ingkang dipuntunjuk déning Securities and Exchange Commission (badan pengawas pasar modal Amérika) sami-sami kaliyan Moody's lan Standard & Poor's sarta A.M
Best lan Dominion Bond Rating Service ingkang barusan gegayutan ing NRSROs
Perusahaan punika madeg déning John Knowles Fitch ing tanggal 24 Dhésèmber 1913 ing New York kaliyan asma Fitch Publishing Company
dipunlampahi penggabungan usaha kaliyan ing wulan Dhésèmber 1997 kaliyan sebuah perusahaan saking London ingih punika IBCA Limited ingkang mayoritas sahamnya gadahanipun déning sebuah perusahaan Perancis ingkang namanipun Fimalac ing wulan April taun 2000 Fitch mendhet alih Duff & Phelps Credit Rating Co
sebuah perusahaan pemeringkat kredit saking Chicago (April) lan ing wulan Dhésèmber taun ingkang sami malih mendhet alih Thomson BankWatch
Fitch inggih punika lembaga pemeringkat kredit ingkang gadhah kontribusi pasar ingkang alit dipunbandingaken S&P lan Moodys nanging merupakan 3 ageng NRSROs
Peringkat kredit jangka panjang
Fitch's maringi peringkat dateng perusahaan dhedhasar skala wiwit saking "AAA" ngantos"D", skala punika wiwit dipun-ginakaken ing taun 1924 ingkang lajeng dipungatos ugi déning S&P
Peringkat Investasi Peringkat Non-Investasi (dikenal juga sebagai "junk bonds") Criticism
Lembaga pemeringkat kredit kados ta Fitch Ratings punika sampun dados sasaran kecaman minangka penyebab kerugian besar ing pasar obligasi beragun aset (collateralized debt obligation-CDO) ingkang kadadosan manawi dipunparingaken peringkat inggil déning lembaga pemeringkat kredit
Dados tuladha, kerugian atas obligasi beragun aset sebesar 340,7 yuta USD ingkang dipunterbitaken déning kelompok usaha Credit Suisse ingkang taksih bertambah malih kaliyan 125 yuta USD, ing pundhi peringkat ingkang dipunparingake déning Moody's inggih punika Aaa
Upacara tèh (Koréa) Darye inggih punika wujuding upacara tèh tradhisional ingkang wonten ing Koréa
Darye punika "ètika ngunjuk tèh" utawi "tatacara ngunjuk tèh" ingkang sampun dipunwarisaken déning "nènèk moyang" bangsa Koréa saking èwunan taun kepengker
Upacara tèh Koréa punika kawiwitan saking upacara tèh Tionghoa saking Tiongkok
Pérangan paling wigati punika saking tatacara teh punika inggih punika bilih ngunjuk tèh ala Koréa dipunwahyakaken ing swasana ingkang formal nanging santé
Kajawi kanthi ancas manggihaken katentreman Upacara tèh korea punika ugi kanggé nglajengaken tradisi lawas bangsa Koréa
Rekaman sajarah kapisan babagan upacara tèh Koréa nyathet bab persembahan tèh kanggé arwah "nenek moyang" ingkang dipunlampahi taun 661 M dhumateng mendiang Raja Suro, pendiri karajan Geumgwan Gaya (42 M – 562 M)
Cathetan sajarah saking Dinasti Goryeo (918 – 1392) nyebataken bilih persembahan tèh dipunwahyakaken ing wiyara tumrap mendiang biksu-biksu utama
Nalika jaman Dinasti Joseon (1492 – 1910), kulawarga astana Yi lan kaum bangsawan ngunjuk tèh kanthi tatacara ingkang prasaja, inggih punika tèh padintenan ingkang dipununjuk ing dinten-dinten biyasa, déné tatacara tèh mirunggan dipunlampahi kanggé prastawa tartamtu
Istilah kados makaten namung kapanggih wonten ing Koréa
Ing pungkasan Dinasti Joseon, rakyat biyasa wiwit nglampahi tatacara tèh kanggé dinten biyasa lan upacara penyembahan ndhèrèk tatacara teh Tionghoa wonten ing kitab Tatacara Kulawarga karyanipun Zhu Xi
Kaping pisan upacara tèh dipunwahyakaken, godhong tèh ingkang dipun-ginakaken punika tèh ireng, dénée teh pu-erh ingkang sampun dipunsimpen dangu kawéntar sanget wonten ing Tiongkok
Tèh ingkang dangu punika dipunremeni sanget ing Koréa, mliginipun tèh Tiongkok ingkang dipununjuk déning tiyang ingkang pidalem wonten ing astana
Sanajan makaten, tèh punika arang dipunsimpen kanthi dangu
Tiyang Koréa langkung remen tèh seger ingkang nembé dipunopèk
Impor teh ijo kanggé kagiyatan religius Buda ndhèrèk paring warna rupa tèh lan tatacara tèh ing Koréa
Jinis tèh ijo punika dipunremeni kados jinis "jakseol" lan "jugro", lajeng jinis sanèsipun kados "byeoksoryeong", "cheonhachun", "wujeon", lan "okcheon"
Kajawi punika wonten ugi unjukan tèh saking bahan sanèsipun kados tèh krisan, tèh godhong kesemek, tèh gandhum lan sanèsipun
Raosipun tèh ing Koréa punika bènten-bènten, wonten raos pait, legi, asin, kecut lan tajem
Wewengkon Jeju punika kawéntar saking tèhipun ingkang asin amargi prabawa angin sagara, déné ing wewengkon dharatan ujung dipunprabawai déning faktor iklim, caranipun ngolah godhong tèh saha raosipun toya ingkang dipun-ginakaken
Para biksu Buda ing jaman Goryeo ngawontenaken upacara tèh kanggé kapreluan persembahan keagamaan
Nanging para bangsawan Konfusius (yangban) salajengipun miyaraken tatacara mau dados kaéndahan lan seni ingkang saged dipunraosaken sadaya lapisan masarakat
Wonten 15 jinis upacara tèh wigati ingkang dipunwontenaken, nanging ingkang paling umum inggih punika:
Seokguram Seokguram (石窟庵; "Gua Seokgul") inggih punika satunggaling kuil Buda ingkang mapan wonten ing Gunung Toham mliginipun ing Gyeongju, provinsi Gyeongsang Lor, Koréa Kidul
Seokguram inggih punika "harta nasional Koréa Kidul" nomer 24 saking taun 1962 lan ugi minangka salah satunggaling Situs Warisan Donya UNESCO awit saking taun 1995
Kim Daeseong minangka satunggaling nayakotama wonten ing karajan Silla Bersatu dipunandharaken ngawontenaken "rekonstruksi" Gua Seokgul wonten ing taun 742 nalika masa papréntahanipun Raja Gyeongdeok
Pambangunan mau kapungkasan nalika taun 774 lajeng wiwitanipun dipunparingi nama Seokbulsa (석불사, "Kuil Buda Batu")
Gua Seokgul punika dados papan ngibadah (peribadatan) mirunggan kanggé kulawarga karajan Silla wonten ing masanipun
Miturut sejarahipun Silla punika yasa Seokguram kathi madep ing laut wétan kanthi ancas supados Buda punika saged dados "penghalau" seranganipun Jepang dhateng Koréa
Seokguram sajatosipun punika gua damelan ingkang dipunwukir saking pahatan watu granit lan dipun"desain" kanthi mirunggan kanggé tujuan ziarah
Aula utama kuil inggih punika ruangan ingkang awujud bunder
Pusat aula utama inggih punika Buda saking watu granit ingkang lenggah wonten ing sanginggilipun tumpukan kembang teratai
Buda mau dipunubengi déning wukiran-wukiran figur bodhisatva, tiyang-tiyang suci lan ugi para déwa India wonten ing témbok kuil
Kubah aula dipunyasa kanthi sapérangan pancang watu granit lan diamèteripun dumugi 6,58 mèter
Figur-figur ingkang ngubengi Buda inggih punika Bodhisatva Manjusri lan Samantabhadra sarta déwa Brahma lan Indra
Buda Seokguram dipunpuja minangka karya seni Koréa mawi aji ingkang awis sanget
Buda Seokguram inggilipun punika kirang langkung sakiwa-tengené 3,5 mèter lan lenggah wonten ing tumpukan kembang teratai lan dipunwukir saking watu granit
Buda Seokguram punika dados lambangipun Sakyamuni kanthi papanipun tangan minangka lambang piyambakipun ingkang sampun pikantuk "pencerahan"
Buda punika dipunjangkepi ugi kaliyan bunderan cahya ingkang dipunwukir ing témbok aula kuil ing wingkingipun
Seokguram naté nglampahi "rénovasi" bola-bali amargi risak lan ugi amargi boten kaurus kanthi wekdal ingkang dangu saéngga miturut prakiraan sampun kathah éwahipun saking wujud ingkang asli
Renovasi naté dipunlampahi nalika taun 1703 lan ugi taun 1758 ing jaman Dinasti Joseon
Rénovasi wonten ing jaman penjajahan Jepang kalampahan saking taun 1913-1915 sansaya damel risak parah kawontenan Seokguram amargi wonten upaya pambongkaran lan panyusunan malih komponèn Seokguram
Miturut Perang Koréa upaya nglampahi renovasi kanthi ageng punika dipunwontenaken nalika taun 1960-an déning almarhum Présidhèn Park Chung-hee.
Trio Kwek Kwek Trio Kwek Kwek iku kelompok utawa grup swara kang anggotane cacahé telu ing Indonésia kang diwangun nalika taun 1993
Anggotane kaya ta Leony Vitria Hartanti, Dhea Ananda lan Alfandy.
Bintang Swa Bhuwana Paksa Bintang Swa Bhuwana Paksa (basa Sansekerta: "swa" ateges mandhiri; "bhuwana" ateges papan padunungan, dunya; "paksa" tegesipun suwiwi) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonésia Angkatan Udara Républik Indonésia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun
biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku
Bintang Swa Bhuwana Paksa inggih punika minangka bintang TNI Angkatan Udara ingkang kapérang saking tigang kelas, inggih punika: Wujudipun Bintang
Bintang Swa Bhuwana Paksa dipundamel saking logam, ingkang wujudipun kados ingkang sampun dipunlukis ing gambar inggih punika satunggaling bintang kanthi sudhut 17 kanthi garis tengah 55 mm kanggé Bintang Swa Bhuwana Paksa Utama, lan kanti garis tngah 45 mm kanggé Bintang Swa Bhuwana Paksa Pratama lan Bintang Swa Bhuwana Paksa Nararya
Ing sisihipun bintang mau ugi dipungambabaraken segi gangsal ingkang minangka simbol saking Angkatan Udara Republik Indonésia, ingkang ngewrat teges Pancasila
Wonten ing sak ngajengipun segi gangsal mau dipungambaraken satunggaling perisai ingkang wujudipun meh kados bunderan, ingkang gadhah teges golong giligipun tekad (tekad ingkang kuwat)
Lan ing sak ngajengipun perisai dipungambaraken Lambang Angkatan Udara Swa Bhuwana Paksa
Rerangkéning kapuk lan pari inggih wonten ing sak kiteripun segi gangsal
Sak pang pari ing sisih kering lan tengen cacahipun 45 iji, déné kembang kapuk ing sisih tengen lan kering cacahipun 8 iji
Ingkang punika minangka pengetan dinten Proklamasi Kamardikan Indonésia ing tanggal 17 Agustus 1945
Bintang swa Bhuwana Paksa mau dipungantungaken wonten ing satunggaling pengait gambar gangsal kembang tanjung minangka ingkang kanggé ngaitakek bintang wonten ing pita kalung lan pita gantung
Bintang Swa Bhuwana Paksa Utama wernanipun sadaya emas lan dipunsukani satunggaling Patra ingkang wujud lan wernanipun sami, kanthi ukuran ingkang langkung ageng inggih punika kanthi garis tengah 75 mm
Bintang Swa Bhuwan Pratama wernanipun sadaya emas lan bedanipun mapan wonten ing pita gantungipun
Bintang Swa Bawana Paksa Nararya sadayanipun warna emas lan ingkang bdakaken wonten ing corak pita gantungipun
Lan ing sisih wingkingipun bintang wonten seratan Republik Indonesia
Pita kalung saking Bintang Swa Bhuwana Paksa Utama ukuran ambanipun 35 mm lan dawanipun 55 mm, kanthi gadhah warna dhasar "Air Force Blue" lan dipunhiasi kanthi 6 lajur ingkang wernanipun jené emas kanthi amabanipun saben lajur inggih 2 mm